钦定古今图书集成/明伦汇编/氏族典/第380卷 > 《凌迪知万姓统谱》 > 士明善
## 钦定古今图书集成/明伦汇编/氏族典/第380卷 > 《凌迪知万姓统谱》 > 士明善

按《万姓统谱》：“明善字复初，清河人。永乐初举于乡。幼
敏笃好学，至忘寝食。尝牧牛野外，且行且读，既成诵，
揜卷置树上，向树一长揖，默诵以自课。‘伊吾之声响
林表，往往忘其牛。或逸去，蹊人之田，田主欲殴之，以
其挟策而止。及长，娶妻李，因误失火，焚室庐，其母怒
出妇，遂躬自养亲，以孝闻。后为平谷训导，历西安府’”
通判。遘疾沉痼，其弟走千里往视，昼夜不离侧，数月
明善疾愈。弟忧劳成疾，卒，因伤其弟，哀恸不置，已而
亦卒。乡人两贤之。

《唐书循吏传》：李至远迁天官侍郎，知选事。有王忠者
被放，吏谬书其姓为士，欲拟讫增成之，至远曰：“‘调者
三万，无士姓，此必王忠’。吏叩头服罪。